**Postpensjonistene i Buskerud**

**Referat fra medlemsmøte (Distriktsmøte for medlemmer i Ringeriksområdet) på Gledeshuset, Hønefoss 24.10.2018 kl 1100**

Det var ca 40 medlemmer til stede på møtet, inklusive 5 fra styret. Det må sies å være vellykket.

Den tradisjonelle ankomstkaffen ble inntatt med en liten matbit og praten gikk lødig for seg.

Leder Jan Dybvik ønsket velkommen og sa seg svært fornøyd med det store oppmøtet

De lokale arrangørene hadde fått tak i en lokal historiker og historieforteller som heter Odd Hølen. Han var oppvokst, og hadde bdd det meste av livet på Nordsida i Hønefoss. Han fortalte om dagliglivet og om de store hendelser i gatene der da han vokste opp. Mange gamle hønefossinger nikka gjenkjennende til fortellingene. Mange av anekdotene kalte også på gapskratten.

Den videre dagsorden besto utelukkende av **Orientering fra styret**.

* Pensjonistforbundet hadde sine klare krav til regjeringen vedrørende statsbudsjettet. Man kan si at ingen av kravene er lagt inn i det framlagte forslaget. Det foreligger noen forslag om skattelette, men lite av dette går på pensjon.
* Møteplanen for 2019 er lagt, med god plass til endringer
* Turer som er planlagt for 2019 er følgende  
  \* Seefeld, Østerrike vil bli 11.-.18. juni  
  \* «Ut i det blå» (tur med hemmelig reisemål) bli gjennomført 9.-11. september
* Førjulsturen i år går til København 18.-21. november. 41 stk har meldt seg på
* Julemøtet bir på Aronstunet i Drammen 12. desember
* Landsmøtet til Pensjonistforbundet vedtok en betydelig økning av kontingenten. Dette berører også oss. Imidlertid har landsmøtet i Postens Pensjonistforbund vedtatt at vårt forbund skal bruke penger for å utjevne denne økningen over 3 år
* Bingopenger. Vi har i år mottatt nært opp mot 225.000 kroner. Dette er penger som skal brukes til «medlemmenes beste». Det betyr, pr i dag, medlemsmøter og prisreduksjon for medlemmer på turene våre.
* Portofiheten vår er stadig under press. Det er stilt krav til reduksjon av utsendinger, noe vi har etterkommet. Men kravet vil nok være der fortsatt. Derfor ønsker vi å registrere flest mulig e-postadresser i medlemsregisteret. Medlemmene anmodes om å melde inn sin adresse til styret
* Medlemsverving. Det er flere som tidligere var ansatt i Posten, men som fant seg annet arbeid før de ble pensjonister. Disse er også velkommen hos oss som medlemmer, når de er blitt pensjonister. Hvis noen kjenner slike potensielle medlemmer, må de gjerne få dem med eller melde til styret som vil ta kontakt.

Samlinga ble avsluttet med velsmakende suppe fra stedets kjøkken. Og som «dessert» kom daglig leder for Gledeshuset og bød på en interessant omvisning for dette kulturmessig gledesspredende huset.

Svein Arne Fossbakken (sekretær)